যে স্বপ্ন দেখলেন মন্ত্রী মুহাঃ ইমাজ উদ্দিন প্রামাণিক আর অদম্য উদ্যোগ নিয়ে যার বাস্তবায়ন শুরু করলাম তার একি হাল! স্বীকার করতে দ্বিধা নেই এই কর্মসূচিকে এগিয়ে নিতে আমি বিকল্প নেতৃত্ব বানানোর সময় ও সুযোগ পাই নি। চেষ্টা করেছিলাম কিন্তু তেমন আন্তরিক কাউকে পাইনি। এছাড়া চিকিত্সকদের মধ্যেও কেউ কেউ এই কর্মসূচিকে আড় চোখে দেখেছেন। আমি সব বাধা ডিঙিয়ে এগিয়ে গিয়েছিলাম, সফলও হয়েছিলাম। আমাকে দৃঢ় ও সর্বাত্মক সহযোগিতা দিয়েছেন স্বাস্থ্য ও পরিবার কল্যাণ মন্ত্রী মোহাম্মদ নাসিম।